
Parlamentul României
Camera Deputaţilor


	
	Pl x 48/2013


Domnului deputat


Liviu-Bogdan CIUCĂ ,

Preşedintele Comisiei juridice, de disciplină şi imunităţi

AVIZ
asupra Propunerii legislative pentru completarea articolului 11 alineatul (1) litera a) din Legea nr. 35/2008 pentru alegerea Camerei Deputaţilor şi pentru modificarea şi completarea                  Legii nr. 64/2004 pentru alegerea autorităţilor administraţiei publice locale, a Legii administraţiei publice locale nr. 215/2001  şi a Legii nr. 393/2004 privind Statutul aleşilor locali
         În conformitate cu prevederile art.95 din Regulamentul Camerei Deputaţilor, Comisia pentru comunităţile de români din afara graniţelor ţării  a fost sesizată, spre dezbatere şi avizare cu Propunerea legislativă pentru completarea articolului 11 alineatul (1) litera a) din Legea                  nr.35/2008 pentru alegerea Camerei Deputaţilor şi pentru modificarea şi completarea Legii nr. 64/2004 pentru alegerea autorităţilor administraţiei publice locale, a Legii administraţiei publice locale nr. 215/2001 şi a Legii nr.393/2004 privind Statutul aleşilor locali”, trimisă cu adresa                      Pl x 48 din 18 februarie 2013, înregistrat cu numărul 47/81 din             19 februarie 2013. 
        Conform dispoziţiilor art.75 alin.(1) şi (3) din Constituţia României, republicată, Camera Deputaţilor este Cameră decizională.

         Potrivit prevederilor art.61 din Regulamentul Camerei Deputaţilor, republicat, membrii Comisiei pentru comunităţile de români din afara graniţelor ţării au dezbătut Propunerea legislativă menţionată mai sus, în şedinţa din 20 februarie 2013.

       Senatul, a respins propunerea legislativă în şedinţa din                     12 februarie 2013, în calitate de primă Cameră sesizată.
      Propunerea legislativă are ca obiect de reglementare completarea articolului 11 alinteatul (1) din Legea 35/2008 pentru alegerea Camereii Deputaţilor şi a Senatului şi pentru modificarea şi completarea Legii nr 67/2004 pentru alegerea autorităţilor publice locale, a Legii administraţiei publice locale nr. 215/2001 şi a Legii nr. 393/2004 privind Statutul aleşilor locali, litera a1), în vederea reprezentării corecte în Parlament, a cetăţenilor din afara graniţelor ţării.
       Membrii comisiei au examinat propunerea legislativă supusă avizării, avizul favorabil cu observaţii şi propuneri al Consiliului Legislativ trimis cu adresa nr. 474/ din 14 iunie 2012 şi expunerea de motive.
        Cu prilejul dezbaterilor, membrii Comisiei pentru comunităţile de români din afara graniţelor ţării au supus la vot Propunerea legislativă, consemnându-se 4 voturi pentru, 8 voturi împotrivă şi               o abţinere din totalul de 13 membrii prezenţi 
ce alcătuiesc Comisia pentru comunităţile de români din afara graniţelor ţării, cu propunerea trimiterii avizului Comisiei comune a Camerei Deputaţilor şi Senatului pentru elaborarea propunerilor legislative privind legile electorale.
În raport cu obiectul şi conţinutul reglementării, proiectul de lege face parte din categoria legilor organice.
PREŞEDINTE,
Eugen TOMAC

